system
Răspunde în limba română, în stilul Wikipedia, cat mai corect gramatical.
user
Ai detalii despre Crizbav, Brașov?
assistant
Crizbav, mai demult Crisbav (in , în dialectul săsesc Kriszbich, în ) este satul de reședință al comunei cu același nume din județul Brașov, Transilvania, România. Se află la 10 km de DN 13 și la 6 km de calea ferată. Aparține regiunii istorice Țara Bârsei.

Etimologie 

Crizbav, respectiv Krizba, provine din variațiunea dialectală săsească a denumirii germane Krebsbach, care a fost tradus din maghiară (Rákospatak), însemnând pârâul cu raci.

Istoric 

Localitatea a fost întemeiată în sec. XIV și s-a concentrat în jurul fortificației din sat. În apropierea satului se află ruinele cetății construite de Ladislau cel Sfânt regele Ungariei în 1080, care a fost reparată de aristocratul secui Mihály Nemes în anii 1200. Fortificația a fost utilizată pe vremea răscoalelor săsești din 1324 și 1332.

Demografie 

Populația Crizbavului numără în jur de 1.710 persoane, dintre care 46% români, 38% rromi și 17% maghiari. După sex, bărbații reprezintă 47% din populația comunei, iar  femeile - restul de 53%.

Economie 

Activitățile economice principale ale satului se bazează pe agricultură (creșterea animalelor, cultivarea terenurilor) și pe exploatările forestiere. De asemenea bianual este organizat un târg animale, pe 17 aprilie și pe 16 octombrie.

Obiective turistice 

 Cetatea Heldenburg, cod LMI 2004: BV-II-m-A-11662
În apropierea Crizbavului, la cca. 4 km vest de sat, la cota 1104 m, se află cetatea Crizbavului (Heldenburg), construită se pare la începutul secolului al XI-lea de regele Ladislau cel Sfânt al Ungariei. Astăzi se mai păstrează doar un donjon care îndeplinea rolul de apărător al porții. De aici se poate vedea o priveliște deosebită cu întreaga Țară a Bârsei și toți munții care o înconjoară, de la Apața până la Zărnești.
 Situl arheologic de la Crizbav, cod LMI 2004: BV-I-s-A-11273
 Fortificație medievală, cod LMI 2004: BV-I-m-A-11273.01
 Așezare hallstattiană, cod LMI 2004: BV-I-m-A-11273.02
 Fortificație dacică, cod LMI 2004: BV-I-m-A-11273.03
 Biserica evanghelică-luterană Crizbav În jurul anului 1427 exista deja biserica veche, care era autonomă, înainte fiind doar o filie a bisericii din Feldioara. Piatra de fundație pentru biserica nouă, actuală, a fost pusă în 1850, iar biserica a fost sfințită la 25 mai 1854, la sărbătoarea Înălțării Domnului. 
 Biserica ortodoxă cu hramul „Înălțarea Domnului” a fost ridicată în perioada 1829 -1836.

Personalități 
 Mózes Árpád (n. 25 iulie 1931 Crizbav – d. 1 mai 2013 Budapesta) preot evanghelic, episcop din Transilvania, revoluționar în 1956
 Seres András (n. 23 martie 1935 Crizbav – d. 25 noiembrie 1992 Arcuș), renumit etnograf din Țara Bârsei

Galerie imagini

Referințe

Bibliografie

Legături externe 

 Primaria Crizbav
 Date despre comună
 Informații despre Cetatea Heldenburg
 Dicționar de localități din Transilvania 

Crizbav, Crizbav